钦定古今图书集成/明伦汇编/氏族典/第263卷 > 王郜
## 钦定古今图书集成/明伦汇编/氏族典/第263卷 > 王郜

按《唐书王处存传》：“处存节度河中卒，三军迹河朔旧
事，推子郜由副使为留后。昭宗从之，累拜节度使，加
检校司空，同中书门下平章事，又进太保。光化三年，
朱全忠使张存敬攻幽州，以瓦桥泞潦，道祁沟关。郜
方与刘守光厚，乃畀叔处直兵扰其尾，令骑将甄琼
章次义丰，而存敬游奕，骑已至，且战且引，十馀里，执”
琼章，而氏叔琮，下深泽，执大将马少安，围祁州，屠之，
斩刺史杨约。休兵十日，处直壁沙河。存敬军河北挑
战，处直不出，涉河乃战，处直大败，遂围定州。郜以其
族奔太原，使处直主留后。郜至太原，克用表为检校
太尉，卒。